**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh na uzavretie Protokolu, ktorým sa mení a dopĺňa Dohovor Rady Európy o ochrane jednotlivcov pri automatizovanom spracovaní osobných údajov (ETS č. 223) | |
| **Predkladateľ (a spolupredkladateľ)** | |
| Predkladateľ: Ministerstvo spravodlivosti Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** |  |
| **Predpokladaný termín predloženia na MPK\*** | august 2019 |
| **Predpokladaný termín predloženia na Rokovanie vlády   SR\*** | august 2019 |

|  |
| --- |
| **2.  Definícia problému** |
| Ochrana fyzických osôb v súvislosti so spracúvaním osobných údajov patrí medzi základné práva. V článku 8 Dohovoru Rady Európy o ochrane ľudských práv a základných slobôd, v článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej únie sa stanovuje, že každý má právo na ochranu osobných údajov, ktoré sa ho týkajú. V rámci vývoja informačných technológii a smerovania spoločnosti je spracúvanie osobných údajov mimoriadne dôležitá téma, ktorá tvorí imanentnú súčasť práva na súkromie. Slovenská republika je stranou Dohovoru Rady Európy o ochrane jednotlivcov pri automatizovanom spracovaní osobných údajov (ETS č. 108) (ďalej len „dohovor“) Rady Európy, ktorý predstavuje jedinú medzinárodnú zmluvu zameranú na ochranu osobných údajov.  Protokol, ktorým sa mení a dopĺňa Dohovor Rady Európy o ochrane jednotlivcov pri automatizovanom spracovaní osobných údajov (ETS č. 223) (ďalej len „protokol“), zachováva všeobecný a flexibilný charakter dohovoru a posilňuje jeho potenciál ako univerzálneho právneho nástroja na ochranu údajov. Opätovne potvrdzuje a stabilizuje dôležité princípy a poskytuje nové práva jednotlivcom, pričom zároveň zvyšuje zodpovednosť subjektov, ktoré spracúvajú osobné údaje jednotlivcov. Rada Európskej únie prijala 25. júna 2018 rozhodnutie, na základe ktorého poverila členské štáty podpísať v záujme Európskej únie protokol. Súčasne 9. apríla 2019 prijala rozhodnutie, ktorým sa členské štáty poverujú ratifikovať v záujme Európskej únie protokol, ktorým sa mení Dohovor Rady Európy o ochrane jednotlivcov pri automatizovanom spracovaní osobných údajov. |
| **3.  Ciele a výsledný stav** |
| Cieľom protokolu je zblížiť úroveň ochrany osobných údajov medzi signatármi dohovoru a prispieť tak k efektívnejšej výmene informácií so spoľahlivou zárukou ochrany osobných údajov. Ako jediná medzinárodná zmluva zaoberajúca sa ochranou osobných údajov reprezentuje jedinečný nástroj na vytvorenie spoľahlivých štandardov v danej oblasti. Vzhľadom na rýchly technologický vývoj je potrebné prispôsobiť pravidlá ochrany osobných údajov digitálnemu veku. Protokol stanoví minimálne požiadavky ochrany osobných údajov pre zmluvné strany. |
| **4.  Dotknuté subjekty** |
| Úrad na ochranu osobných údajov SR, fyzické a právnické osoby- prevádzkovatelia a sprostredkovatelia vykonávajúci spracúvanie osobných údajov. |
| **5.  Alternatívne riešenia** |
| Alternatívne riešenia sa nenavrhujú |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| Neaplikuje sa. |
| **8.  Preskúmanie účelnosti\*\*** |
| Neaplikuje sa . |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |     Žiadne |  Negatívne |
|      Áno |    Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |     Žiadne |    Negatívne |
|      Pozitívne |     Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| Pri posúdení vplyvov na rozpočet verejnej správy predkladateľ vychádzal z momentálneho legislatívneho stavu v SR. Keďže v súčasnosti SR uplatňuje nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zároveň zákon č. 18/2018 Z. z. o ochrane osobných údajov a o zmene a doplnení niektorých zákonov, ktorý je výsledkom zosúladenia slovenskej legislatívy s právom EÚ v oblasti ochrany osobných údajov, nie je potrebná ďalšia zmena legislatívy za účelom zosúladenia protokolu s právnym poriadkom SR.  Ustanovenia protokolu vecne približujú dohovor všeobecným princípom práva EÚ v tejto oblasti a v porovnaní s právom EÚ (a právom SR) predstavujú nižší štandard ochrany. Uplatňovanie protokolu si teda nebude vyžadovať legislatívne zmeny v slovenskom právnom poriadku. |
| **11.  Kontakt na spracovateľa** |
| Ján Králik, [jan.kralik@justice.sk](mailto:jan.kralik@justice.sk) 02 888 91 374 |
| **12.  Zdroje** |
| Protokol, ktorým sa mení a dopĺňa Dohovor Rady Európy o ochrane jednotlivcov pri automatizovanom spracovaní osobných údajov (ETS č. 223)  Rozhodnutie Rady EÚ z 25. júna 2018, ktorým sa členské štáty poverujú podpísať v záujme Európskej únie protokol, ktorým sa mení Dohovor Rady Európy o ochrane jednotlivcov pri automatizovanom spracovaní osobných údajov  Rozhodnutie Rady (EÚ) 2019/682 z 9. apríla 2019, ktorým sa členské štáty poverujú ratifikovať v záujme Európskej únie protokol, ktorým sa mení Dohovor Rady Európy o ochrane jednotlivcov pri automatizovanom spracovaní osobných údajov |
| **13.  Stanovisko Komisie pre posudzovanie vybraných vplyvov z PPK** |
|  |